ประกาศคณะกรรมการวิชาชีพสาขากายอุปกรณ์ประกาศคณะกรรมการวิชาชีพสาขากายอุปกรณ์เรื่องเกณฑ์เพื่อการรับรองสถาบันการศึกษาที่ผลิตบัณฑิตปริญญาหรือประกาศนียบัตรเทียบเท่าปริญญาสาขากายอุปกรณ์ พ.ศ. ๒๕๕๕ อาศัยอำนาจตามความในมาตรา ๒๓ (๕) และ (๑๑)แห่งพระราชบัญญัติการประกอบโรคศิลปะ พ.ศ. ๒๕๔๒ และมาตรา ๙ มาตรา ๑๑แห่งพระราชกฤษฎีกากำหนดให้สาขากายอุปกรณ์เป็นสาขาการประกอบโรคศิลปะตามพระราชบัญญัติการประกอบโรคศิลปะพ.ศ. ๒๕๔๒ พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๓ มาตรา ๓๔ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการวิชาชีพสาขากายอุปกรณ์ จึงออกประกาศไว้ดังต่อไปนี้ข้อ ๑ ในประกาศนี้สถาบันการศึกษา หมายถึงสถาบันการศึกษาทั้งภาครัฐและเอกชนที่ได้รับอนุญาตให้จัดตั้งตามกฎหมายและผลิตบัณฑิตปริญญาหรือประกาศนียบัตรเทียบเท่าปริญญาสาขากายอุปกรณ์ส่วนราชการ หมายถึงหน่วยงานตั้งแต่ระดับกรมขึ้นไปหรือที่มีฐานะเทียบเท่าไม่ต่ำกว่าระดับกรมคณะกรรมการวิชาชีพ หมายถึงคณะกรรมการวิชาชีพสาขากายอุปกรณ์หมวด ๑การรับรองสถาบันการศึกษา ข้อ ๒ สถาบันการศึกษาที่ประสงค์จะขอการรับรองสถาบันการศึกษาจากคณะกรรมการวิชาชีพสาขากายอุปกรณ์ต้องปฏิบัติตามประกาศนี้ข้อ ๓ การขอการรับรองสถาบันการศึกษาของรัฐให้หัวหน้าส่วนราชการเป็นผู้ยื่นคำขอการรับรองสถาบันการศึกษาต่อผู้อำนวยการสำนักสถานพยาบาลและการประกอบโรคศิลปะ กรมสนับสนุนบริการสุขภาพสำหรับสถาบันการศึกษาของเอกชนให้เจ้าของ ผู้จัดการหรือผู้แทนนิติบุคคลของสถาบันการศึกษาเป็นผู้ยื่นคำขอการรับรองสถาบันการศึกษาต่อผู้อำนวยการสำนักสถานพยาบาลและการประกอบโรคศิลปะกรมสนับสนุนบริการสุขภาพคำขอการรับรองสถาบันการศึกษาและแบบประเมินตนเองให้เป็นไปตามแบบที่กำหนดท้ายประกาศนี้ข้อ ๔ ให้คณะกรรมการวิชาชีพสาขากายอุปกรณ์แต่งตั้งคณะอนุกรรมการวิชาชีพสาขากายอุปกรณ์ด้านตรวจประเมินหลักสูตรและสถาบันการศึกษาประกอบด้วย ผู้แทนคณะกรรมการวิชาชีพสองคน ผู้แทนอนุกรรมการวิชาชีพสาขากายอุปกรณ์ด้านพัฒนามาตรฐานวิชาการสองคนและผู้แทนสำนักสถานและการประกอบโรคศิลปะสองคนโดยให้ผู้แทนสำนักสถานพยาบาลและการประกอบโรคศิลปะคนหนึ่งทำหน้าที่เป็นอนุกรรมการวิชาชีพและเลขานุการข้อ ๕ ให้คณะอนุกรรมการวิชาชีพสาขากายอุปกรณ์ด้านตรวจประเมินหลักสูตรและสถาบันการศึกษามีหน้าที่ตรวจหลักสูตรและแบบประเมินตนเองของสถาบันการศึกษาและเสนอคณะกรรมการวิชาชีพสาขากายอุปกรณ์ภายในหกเดือนนับแต่วันที่ขอรับรองในกรณีการตรวจประเมินหลักสูตรการศึกษาและสถาบันการศึกษาไม่แล้วเสร็จภายในหกเดือนให้คณะอนุกรรมการวิชาชีพสาขากายอุปกรณ์ด้านตรวจประเมินหลักสูตร และสถาบันการศึกษาขอขยายเวลาต่อคณะกรรมการวิชาชีพได้ไม่เกินสองครั้ง ๆ ละไม่เกินสามสิบวันข้อ ๖ ค่าใช้จ่ายในการตรวจประเมินหลักสูตรและสถาบันการศึกษาที่ขอการรับรองสถาบันการศึกษาให้สถาบันการศึกษาที่ขอการรับรองเป็นผู้รับผิดชอบค่าใช้จ่ายต่างๆ เช่นค่าเบี้ยเลี้ยง ค่าเดินทาง ค่าที่พักและค่าตอบแทนการตรวจประเมินสถาบันการศึกษาของคณะอนุกรรมการวิชาชีพสาขากายอุปกรณ์ด้านตรวจประเมินสถาบันการศึกษาตามที่จ่ายจริงแต่ไม่สูงกว่าอัตราที่ทางราชการกำหนดหมวด ๒เกณฑ์การรับรองสถาบันการศึกษา ข้อ ๗ สถาบันการศึกษาที่คณะกรรมการวิชาชีพสาขากายอุปกรณ์จะพิจารณาให้การรับรองจะต้องเป็นไปตามเกณฑ์ที่คณะกรรมการวิชาชีพสาขากายอุปกรณ์กำหนดข้อ ๘ คณะกรรมการวิชาชีพสาขากายอุปกรณ์ต้องออกหนังสือการรับรองสถาบันการศึกษาให้แก่สถาบันการศึกษาเมื่อผลการพิจารณาผ่านเกณฑ์การประเมินการรับรองสถาบันการศึกษาตามเกณฑ์ที่คณะกรรมการวิชาชีพสาขากายอุปกรณ์กำหนดโดยกำหนดให้หนังสือมีอายุห้าปี นับแต่วันที่ได้รับการรับรองการออกหนังสือการรับรองสถาบันการศึกษาให้เป็นไปตามแบบที่กำหนดท้ายประกาศนี้ข้อ ๙ สถาบันการศึกษาที่ผลิตบัณฑิตปริญญาหรือประกาศนียบัตรเทียบเท่าปริญญาสาขากายอุปกรณ์จะต้องดำเนินการดังนี้(๑) ในกรณียื่นคำขอใหม่ให้ยื่นก่อนเริ่มดำเนินการไม่น้อยกว่าหกเดือน(๒)กรณีต่ออายุสถาบันการศึกษาให้ยื่นคำขอรับรองเพื่อต่ออายุสถาบันล่วงหน้าไม่น้อยกว่าหกเดือนแต่ไม่เกินหนึ่งปี(๓) สถาบันการศึกษาที่มีการปรับปรุงหลักสูตรการศึกษาใหม่สถาบันการศึกษาจะต้องยื่นคำขอการรับรองสถาบันการศึกษาใหม่ทุกครั้งข้อ ๑๐ หากผลการประเมินสถาบันการศึกษาคราวใดไม่ผ่านตามเกณฑ์การประเมินสถาบันการศึกษาจะต้องปรับปรุงแก้ไขให้เป็นไปตามเกณฑ์ที่คณะกรรมการวิชาชีพสาขากายอุปกรณ์กำหนดในข้อ๗ ให้แล้วเสร็จภายในหกเดือนนับแต่วันที่ได้รับแจ้งผลการประเมินพร้อมแจ้งให้คณะอนุกรรมการวิชาชีพสาขากายอุปกรณ์ด้านตรวจประเมินหลักสูตรและสถาบันการศึกษาทำการประเมินใหม่และเสนอผลการประเมินต่อคณะกรรมการวิชาชีพเพื่อพิจารณาต่ออายุข้อ ๑๑ สถาบันการศึกษาที่ได้รับการรับรองจากคณะกรรมการวิชาชีพสาขากายอุปกรณ์ก่อนที่ประกาศฉบับนี้ใช้บังคับต้องมายื่นคำขอการรับรองใหม่ ภายในระยะเวลาสองปีนับแต่วันที่ประกาศนี้มีผลใช้บังคับหากมิได้มายื่นคำขอภายในระยะเวลาที่กำหนดให้ถือว่าการรับรองนั้นสิ้นสุดลงนับแต่วันที่ครบกำหนดระยะเวลาสองปีในวรรคแรกข้อ ๑๒ ในกรณีที่มีปัญหาตามประกาศนี้ให้คณะกรรมการวิชาชีพสาขากายอุปกรณ์เป็นผู้วินิจฉัยชี้ขาดข้อ ๑๓[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๘ กุมภาพันธ์ พ.ศ. ๒๕๕๕เทอดชัยชีวะเกตุประธานกรรมการวิชาชีพสาขากายอุปกรณ์[เอกสารแนบท้าย]๑. มาตรฐานคุณวุฒิระดับปริญญาตรี สาขากายอุปกรณ์ศาสตร์บัณฑิต๒. คำขอการรับรองสถาบันการศึกษาที่ผลิตบัณฑิตปริญญาหรือประกาศนียบัตรเทียบเท่าปริญญาสาขากายอุปกรณ์๓. แนวปฏิบัติเพื่อขอการรับรองสถาบันการศึกษาสาขากายอุปกรณ์๔. ตัวอย่างเอกสารจัดทำโครงสร้างหลักสูตร เพื่อขอรับรองสถาบันการศึกษา๕. ตัวอย่างตารางบันทึกผลการวิเคราะห์หลักสูตรเทียบกับเกณฑ์มาตรฐานการรับรองหลักสูตรกายอุปกรณ์ระดับปริญญาตรี๖. บันทึกผลการวิเคราะห์คุณสมบัติความพร้อมในการจัดการศึกษาทรัพยากรด้านต่าง ๆ ของสถาบันการศึกษา เพื่อการรับรองหลักสูตรกายอุปกรณ์ระดับปริญญาตรี(ดูข้อมูลจากภาพกฎหมาย)ปริยานุช/ผู้จัดทำ๒๑ สิงหาคม๒๕๕๕ณัฐพร/ผู้ตรวจ๒๑ สิงหาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๒๖ ง/หน้า ๒๙/๑๗ สิงหาคม ๒๕๕๕